

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական աշխատողների մասնագիտական կարողությունների և հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ ԲԱՐՈՅԱԿԱՆ ԴԱՍՏԻԱՐԱԿՈՒԹՅՈՒՆԸ ՈՐՊԵՍ ՍԱՆԻ ԱՐԺԵՔԱՅԻՆ ՀԱՄԱԿԱՐԳ ՁԵՎԱՎՈՐՄԱՆ ՄԻՋՈՑ**

**Դաստիարակ՝ Գոհար Տոնապետյան**

**Մանկապարտեզ՝ «112 մսուր-մանկապարտեզ» ՀՈԱԿ**

**2022թ.**

**Բովանդակություն**

[Ներածություն 3](#_Toc122813514)

[1. Բարոյական արժեքների էությունը և առանձնահատկությունները 5](#_Toc122813515)

[2. Հետազոտական մաս 11](#_Toc122813516)

[Եզրակացություն 13](#_Toc122813517)

[Օգտագործված գրականության ցանկ 14](#_Toc122813518)

# Ներածություն

**Թեմայի արդիականությունը:** Բարոյական դաստիարակությունը մի ամբողջական գործընթաց է, որն ուղղված է աճող սերնդի կողմից վարքի կանոնների և նորմերի տիրապետմանը։

Այն դաստիարակության ընդհանուր համակարգի ամենակարևոր և հին բաղադրամասերից մեկն է։

Բարոյական դաստիրակությունը իրականացվում է անձնավորության կենսագործունեության ամբղջ ընթացքում:

Բարոյական դաստիարակությունը բարդ պրոցես է, որի հաջողությունը կախված է բարոյական դաստիարակության համակարգից, նրա տարբեր գործոնների ճիշտ համակցումից, անձի կյանքի, գործունեության և վարքի խելացի կազմակերպումից։

Բարոյական դաստիարկությունը բոլոր ժամանակներում այնքան կարևոր դեր է կատարել հասարակության կյանքում, որ նույնիսկ Հին հունական ագելլաներն ու Էֆեբիաներն են կարևորագույն տեղ հատկացնում բարոյական դաստիա­րակությանը: Հնագույն ժամանակներից մինչև մեր օրերը լույս տեսած գեղարվեստական ու մանկավարժական գրականության գերակշիռ մասը վերաբերում է բարոյական դաստիարակությանը:

Բարոյական դաստիարակության անդրադարձել են Սենեկան,Դեոմոկրիտը,Արիստոտլեը, Ջ Լոկը, Բելինկսին, Խ. Աբովյանը և այլոք:

Թեմայի ուսումնասիրության **նպատակ**ն է ներկայացնել բարոյական դաստիարակությունը որպես սանի արժեքային համակարգի ձևավորման միջոց:

Ելնելով առաջադրված նպատակից առաջադրվել են հետևյալ **խնդիրներ**ը՝

1. ուսումնասիրել համապատասխան գրականություն
2. ներկայացնել բարոյական արժեքների էությունը
3. ներկայացնել բարոյական դաստիարակության մեթոդներն ու միջոցները

**Աշխատանքի առարկան և օբյեկտը:** Ուսումնասիրության առարկան բարոյական արժեքներն են։

Ուսումնասիրության օբյեկտը բարոյական արժեքների համակարգն է նախադպրոցական հաստատություններում։

**Աշխատանքի վարկածն է** ենթադրվում է,որ բարոյականության մասին թեմաներով զրույցների շրջանակում զարգանում է սաների արժեքային համակարգը:

**Աշխատանքի կառուցվածքը:** Աշխատանքը բաղկացած է ներածությունից, երկու գլուխներից, որոնք էլ բաժանվում են ենթագլուխների, եզրակացությունից, օգտագործված աղբյուրների և գրականության ցանկից։

# 1. Բարոյական արժեքների էությունը և առանձնահատկությունները

Ամբողջ կյանքի ընթացքում մարդը տիրապետում է որոշակի գիտելիքների, հայացքների, համոզմունքների, արժեքների համակարգի, որոնց հիման վրա ընկալում է բարին ու չարը, դրականն ու բացասականը, թույլատրելին ու անթույլատրելին, վարքի նորմերը, կենսագործունեության կանոնները, գիտակցում է կյանքի իմաստը, արժևորում է մարդկային հարաբերությունները, իր տեղն ու դերն աշխարհում: Բարոյականությունն արժեքների և գերակա պահանջմունքների, համամարդկային գերակա նորմերի ու սկզբունքների համակարգ է, որը մարդկանց կողմնորոշում է դեպի համամարդկային համերաշխության, գթասրտության, սիրո և բարության գաղափարները, հոգևոր բարձր իդեալները: Բարոյականությունը հասարակական կյանքի բոլոր բնագավառներում իրականացնում է մարդկանց վարքը կարգավորելու սոցիալական կարևոր գործառույթներ: Բարոյական դաստիարակությունն անձի ընդհանուր դաստիարակության համակարգի կարևոր բաղադրատարրն է, հասարակական գիտակցության ձև:

Բարոյականության հիմնական չափանիշը բարոյական վարքագիծն է, այն դրսևորվում է հասարակական հարաբերություններում և բնութագրվում է հետևյալ համամարդկային արժեքներով.

* բարությամբ` մարդասիրական վարքագիծով, բարյացակամ վերաբերմունքով արտաքին աշխարհի հանդեպ,
* արդարամտությամբ' վարքագծին բնորոշ է սեփական և դիմացինի գործողությունների ճշմարին և օբյեկտիվ գնա­հատում,
* գեղեցկությամբ' գեղեցիկի սկզբունքներին համապատասխանող վարքագծով, գեղեցիկը տգեղից տարանջատե­լու կարողությամբ[[1]](#footnote-1):

Բարոյական դաստիարակություն, բարոյական զարգացում, բարոյական արժեհամակարգ, բարոյական գիտակցություն, բարոյական գործողություն, բարոյական վարք հասկացությունները փոխկապակցված են և որոշ չափով պայմանավորված հասարակական հարաբերությունների բնույթով, սոցիալ-մշակութային առանձնահատկություններով, ինչպես նաև էթնիկ յուրահատկություններով[[2]](#footnote-2):

Բարոյական գիտակցությունը հասարակական գիտակցության ձևերից մեկն է, մարդկանց սոցիալական կեցության արտացոլումը: Անհատի բարոյական գիտակցությունը բնութագրվում է որպես գոյություն ունեցող նորմերիև երևույթների նկատմամբ անձի կողմից հուզական վերաբերմունքի դրսևորում՝ արտահայտված բարոյական ապրումներում, զգացումներում, խղճի, պարտքի, պատասխանատվության, արժանապատվության, ապրումակցմանմեջ: Բարոյական գիտակցությունը մարդուն բարու և չարի միջև ընտրության հնարավորություն է ընձեռում, որն իրականանում է սեփական համոզմունքով և խորապես գիտակցված վերաբերմուքով: Բարոյական գործողությունն այն արարքն է, որն ունի դրական կամ բացասական բարոյական արժեք, ենթակա է բարոյական գնահատման, և որի համար մարդը պատասխանատվություն է կրում: Յու. Ամիրջանյանը գրում է, որ արարքը գործողություն է. Մարդու արարքն արտահայտվում է ինչ-որ գործողության մեջ: Սակայն գործողությունը դեռևս արարք չէ, քանի որ գործողության իմաստը, որը նրա ներքին կողմն է, դեռևս հայտնի չէ, հայտնի է միայն արտաքին կողմը[[3]](#footnote-3):

Բարոյական դաստիարակության նպատակը սանի բարոյական ձևավորումն է: Բարոյական դաստիարակության հիմնական խնդիրներն են անձի բարոյական գիտակցության, զգացմունքների ու վարքի, կարևորագույն բարոյական որակների՝ հայրենասիրության, հումանիզմի, աշխատանքի նկատմամբ վերաբերմունքի, գիտակցական կարգապահության և այլնի ձևավորումը:

Բարոյական դաստիարակության մեջ առանձնահատուկ տեղ են գրավում բարոյական սովորույթները: Վարքի նկատմամբ սովորույթը, որը որոշվում է խորապես յուրացված բարոյական նորմերով, բարոյական դրդապատճառի կայունության ցուցանիշն է: Ի տարբերություն վարքի ավտոմատացված հմտությունների՝ սովորույթն ընդգրկում է յուրացված գործողությունները կատարելու և վարքի յուրացված եղանակներից օգտվելու պահանջմունք:

Բարոյական դաստիարակության պրակտիկան նախադպրոցական տարիքում ցույց է տալիս, որ նշված մեխա­նիզմը' բաղադրատարրերի հաջորդական ձևավորման պայմաններում, նպաստում է ցանկացած բարոյական հատ­կության ձեռքբերմանը: Հետաքրքիր է այն, որ նշված մեխանիզմը բավական արդյունավետ է, նույնիսկ, բացասական որակների ձևավորման գործում: Հետևաբար, կարելի է եզրակացնել, որ բարոյական որակի դաստիարակության նշ­ված եղանակը օբյեկտիվ է և կարող է համարվել բարոյական դաստիարակության հիմնական ուղի: Բարոյական դաստիարակության մեխանիզմը փորձենք ներկայացնել շղթայաձև.

(**գիտելիքներ և պատկերացումներ) + (դրդապատճառներ) + (վերաբերմունք և զգացմունքներ) + (արարքներ և վարքագիծ) = բարոյական որակ**[[4]](#footnote-4)

Մեխանիզմի գլխավոր առանձնահատկությունը նրա շղթայաձև կառուցվածքն է, այսինքն, բաղադրատարրերի տրամաբանական հաջորդականությունը: Ուղին արդյունավետ է միայն բոլոր տարրերի որոշակի հերթափոխման պայմաններում: Նշված շղթայում ընդունելի չէ բաղադրատարրերի փոխարինման սկզբունքը: Բաղադրատարրերը չեն կարող ոչ փոխարինվել, ոչ էլ դուրս մնալ շղթայից: Բարոյական դաստիարակության մեխանիզմն ամբողջական է իր մանկավարժական ներգործության ընթացքով և տրամաբանությամբ: Միևնույն ժամանակ այն ճկուն համակարգ է, ուր հնարավոր են տարրերի տեղափոխություններ' պայմանավորված ձևավորվող բարոյական որակի բարդու­թյամբ կամ երեխայի տարիքային առանձնահատկություններով: Օրինակ, կրտսեր նախադպրոցական տարիքում բարոյական դաստիարակության գործընթացը նպատակահարմար է սկսել ոչ թե գիտելիքների փոխանցմամբ, այլ բարոյականի հանդեպ դրական տրամադրվածության, վերաբերմունքի ձևավորմամբ, որին կարող է հաջորդել գի­տելիքների հաղորդումը:

Այսպիսով, **բարոյական որակի ձևավորման արդյունքում երեխան ձեռք է բերում բարոյականության երեք կարևորագույն հատկանիշ' բարոյական գիտակցություն, բարոյական վերաբերմունք արտաքին աշխարհին և բարոյական վարքագիծ**: Նշված հատկանիշներն օգնում են նրան կառուցելու արժևորված հարաբերությունների համակարգ' բարոյականության սկզբունքներով:

Բարոյական դաստիարակության խնդիրների դասակարգման հարցը մշտապես հետաքրքրել է մանկավարժ-տեսաբաններին, որոնք փորձել են խմբավորել խնդիրները բարոյական դաստիարակության նպատակին հասնելու իրենց տրամաբանությամբ: Բարոյական դաստիարակության խնդիրներն, ըստ Վ.Ի. Լոգինովայի և Պ.Գ.Սամորուկովայի, իրականացվում են որոշակի տրամաբանությամբ և և բաժանվում են երեք խմբի հետևյալ հաջորդականությամբ.

* Բարոյական գիտակցության զարգացման խնդիրներ,
* Բարոյական վարքի ձևավորման խնդիրներ,
* Բարոյական զգացմունքների և հարաբերությունների հաստատման խնդիրներ[[5]](#footnote-5):

Այսպիսով ժամանակակից դասակարգմամբ բարոյական դաստիարակության խնդիրները բաժանվում են երկու խմբի.

* Խնդիրներ, որոնք ուղղված են բարոյական դաստիարակության մեխանիզմների անխափան աշխատանքին, մեխանիզմի բաղադրատարրերի ձևավորմանը;
* Խնդիրներ` ուղղված անձնային բարոյական հատկությունների ձևավորմանը:

Առաջին խմբի խնդիրները կայուն են և անփոփոխ, դրանք արտացոլում են բարոյականությանօբյեկտիվ` համամարդկային բնույթը և նպաստում երեխայի մեջ բարոյականության ընդհանուր պատկերի կառուցմանը, ինչպես նաև բարոյականության յուրաքանչյուր բաղադրիչիինքնուրույն ձևավորմանը: Երկրորդ խմբի խնդիրներն իրենց բնույթով փոփոխական են ու շարժուն, դրանք բնորոշում են տվյալ հասարակության պահանջները` վաղվա քաղաքացու անձնային որակների ձևավորման ուղղությամբ: եթե խորհրդային հասարակությունը առավել կարևորոում էր հայրենասիրության և ինտերնացիոնալիզմի, աշխատասիրության և կոլեկտիվիզմի դաստիարակությունը, ապա հասարակության զարգացման ներկա ժամանակահատվածում շեշտադրում են այնպիսի անձնային հատկանիշներ, ինչպիսիք են.

* Մարդասիրությունը և հանդուրժողականությունը;
* Ձեռներեցությունը և կյանքի հանդեպ ակտիվ դիրքորոշումը;
* Ստեղծագործական ընդունակությունները և կրեատիվ-ստեղծարար դիրքորոշումները;
* Ինքնասիրությունն ու արժանապատվությունը;
* Հայրենասիրությունը և միաժամանակ կոսմոպոլիտ մտածողությունը;
* Աշխատասիրությունն ու համագործակցելու կարողությունները;
* Քաղաքացիական հատկությունները[[6]](#footnote-6):

Բարոյական դաստիարակության բովանդակությունն իրականացվում է անհատակողմնորոժիչ հաղորդակցման սկզբունքներով, այն է.

* Դաստիարակության գործընթացը սանակենտրոն է, այսինքն, սանը ընկալվում է իբրև գերագույն արժեք ինքնատիպ և անկրկնելի իր դրսևորումներով,
* Դաստիարակության գործընթացի նպատակը անհատականության բացահայտումն է,
* Դաստիարակության կարևորագույն սկզբունքը սանի ձևավորվող անձի հանդեպ սերն ու հարգանքն է,
* Երեխան հանդես է գալիս դաստիարակության գործընթացի սուբյեկտի` լիիրավ, գիտակից և պատասխանատու մասնակցի դերում[[7]](#footnote-7):

Անհատակողմնորոշիչ դաստիարակության գործընթացը նախադպրոցական տարիքում ուղղված է երջանիկ լինելու զգացողության զարգացմանը, որն արտահայտվում է երեխայի բարձր տրամադրությամբ և դրական տրամադրվածությամբ, վստահությամբ սեփական ուժերի մեջ և հաղորդակցվելու և համագործակցելու պատրաստակամությամբ:

Ուրախ և երջանիկ երեխան ընդունակ է լսելու և հետևելու մեծահասակների խոսքին, լավ սովորելու և գործելու, պատրաստ է սխրանքների և հերոսության: Տխուր, անտրամադիր երեխային բնորոշ են անտարբերության դրսևորումներ, ստիպված գործողություններ և հետաքրքիր ապրելակերպ:

Բարոյական դաստիարակությունն իրականացվում է որոշակի միջոցներով: Նախադպրոցական տարիքում ար- դյունավետությամբ կիրառվում են գեղարվեստական միջոցները, որոնք նպաստում են երեխայի բարոյականության զարգացմանը գեղագիտական շեշտադրումներով: Նախադպրոցականի գեղեցիկի և բարոյականի մասին պատկե­րացումները փոխկապված են և ձևավորվում են փոխպայմանավորված: Գեղարվեստական միջոցներից հարկ է հա­տուկ առանձնացնել մանկական գեղարվեստական գրականությունը: Հեքիաթների հերոսների գործողությունները մեծ հուզականությամբ են ընկալվում երեխաների կողմից և խորը հետք թողնում նրանց բարոյական զգացմունքնե­րի և պատկերացումների վրա: Հեքիաթների հերոսական կերպարները ընդօրինակման արժանի բարոյական նմուշ­ներ են[[8]](#footnote-8):

Բարոյական դաստիարակության ընթացքում անգնահատելի է բնության դերը, բնության հետ շփման ընթացքում ստացած դրական հուզական լիցքավորումը: Բնության բարոյական ներգործության հնարավորությունները բազմա­թիվ են և բազմազան, չէ՞ որ բնությունն իր ամբողջության մեջ և առանձին երևույթներով կրում է հզոր մարդասիրա­կան ներուժ, որի օգտագործման եղանակները դեռևս կարիք ունեն բացահայտման և լրացուցիչ մշակման:

Վերջապես, բարոյական դաստիարակության հզոր միջոց է երեխային շրջապատող մթնոլորտը, այն սոցիալական միջավայրը, ուր երեխան ապրում և մեծանում է: Սիրո և փոխադարձ հարգանքի հիմունքներով կառուցված բարյա­ցակամ մթնոլորտը, ընկերական փոխվստահելի հարաբերությունները խթանում են բարոյական դաստիարակության գործընթացը, ակտիվացնում և ուժգնացնում բարոյական դաստիարակության մեխանիզմի ներգործությունը[[9]](#footnote-9):

# 2. Հետազոտական մաս

Թեման`

Գիրքը և կրթությունը մեր կյանքում

Հետազոտության նպատակն է

Պարզել երեխայի արժեքային գիտակցության զարգացվածության մակարդակը:

Հետազոտության մեթոդները

Հետազոտության ընթացքում օգտվել եմ դիտման, զրույցի, մեթոդներից:

Հետազոտության ընթացքը

Հետազոտության անցկացման համար, հետազոտվողներին ներկայացրել եմ փոքր տեքստ, որտեղ ներառված գրքի, կրթության մասին հարցեր և առանձնացրել դրանց կարևորությունը: Այնուհետև հարցեր տվել երեխաներին:

Հետազոտության մասնակիցները

Հետազոտությունը կատարվել է ավագ խմբում, որին մասնակցել են 15 սան:

****

**Արդյունքների վերլուծություն**

Հետազոտության համաձայն մենք պարզեցինք տվյալ երեխաների համար բարոյական գիտակցության զարգացվածության մակարդակը:

Ինչ կտա մեզ գիրքը հարցին սաները նշեցին հետևյալ բարոյական որակները՝ հայրենասիրություն, ընկերասիրություն, բարություն, սովորելու կարևորությունը և այլն:

Իսկ երբ հարցրեցի թե ինչու են նրանք կարևորում գիրքը, նրացից մեկն պատասխանեց, որ մայրիկն է այդպես սովորեցրել իրեն, իսկ մյուսը՝ պատասխանեց, որ գիրքը մարդկանց անհրաժեշտ է լավ ապրելու համար:

Հետազոտության արդյունքներից պարզ դարձավ, որ սաների հետ զրույցները տարբեր թեմաներով հանգեցնում են երեխաների արժեքային կողմնորոշումների խորացմանը:

# Եզրակացություն

Բարոյական դաստիարակությունը կարևորագույն գործընթաց է, որը իրականացվում է անձնավորության կենսագործունեության ամբղջ ընթացքում: Այն դաստիարակության ընդհանուր համակարգի ամենակարևոր և հին բաղադրամասերից մեկն է։

Բարոյական դաստիարակության նպատակը անձի բարյական զարգացումն ու ձևավորումն է։ Աճող սերնդի բարոյական զարգացումը առաջատար տեղ է գրավում համակողմանի զարգացած անձնավորության ձևավորման գործում, հսակյական ազդեցություն գործելով և մտավոր զարգացման, և աշխատանքային պատրաստվածության, և ֆիզիակական զարգացման, և գեղագիտական զգացմունքների ու հետաքրքրությունների դաստիարակաման վրա։ Ըստ էության այստեղ կատարվում է անձի բոլոր զարգացող կողմերի ազդեցությունների ամենաբարդ փոխներթափանցումը։

Այն բավականին բարդ, երկարատև և բազմակողմանի գործընթաց է, որը իրականացվում է մի շարք մեթոդների, ձևերի և ուղիների օգտագործումով, որոնց միջոցով էլ դաստիարակվողները գիտելիքներ են յուրացնում բարոյականության և նրա կանոնների մասին, նրանց մեջ ձևավորվում է բարոյական պատկերացումների, հասկացությանների և արժեքների համակարգ։ Ընդհանուր առմամբ կարլի է ասել, որ բարոյական դաստիարկության հիմնական ձևերը հանդիասնում է զրույցը:

*Զրույցը* բարոյական դաստիարակության տարածված ձև է, որը հնարավորություն է տալիս ընդգրկել մեծ քնակությամբ դաստիարակվողների, հարցեր տալ, կարծիքներ արտահայտել և լսել, փաստեր առաջ բերել, ապացուցել իրենց համոզմունքները և այլն:

Դաստիարակները հաճախ պետք է անցկացնեն բարոյագիտական զրույցներ սաների հետ: Բարոյագիտական զրույցները չպետք է կրեն քարոզչական բնույթ, զրույցների թեմաները պետք է ընտրվեն խնամքով, պատճառաբանված և նպատակային՝ հաշվի առնելով դաստիարակվողների տարիքային առանձնահատկությունները: Բարոյական դաստիարկության այս ձևը բավականին արդյունավետ է և խորը տպավորություն է թողնում դաստիարակվողների վրա:

# Օգտագործված գրականության ցանկ

1. Ամիրջանյան Յու. և Սահակյան Ա. “Մանկավարժություն” Երևան, 2004թ., 456 էջ
2. Թորգոմյան Լ. «Մանկավարժության ընդհանուր հիմունքներ» Երևան, 2005թ. 135 էջ
3. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2008 թ., 288 էջ
4. https://innostud.am/application/library/3de96771.pdf
1. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. <https://innostud.am/application/library/3de96771.pdf>, էջ. 71-74 [↑](#footnote-ref-1)
2. Ամիրջանյան Յու. և Սահակյան Ա. “Մանկավարժություն” Երևան, 2004թ. էջ. 357-363, [↑](#footnote-ref-2)
3. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. էջ. 71-74 [↑](#footnote-ref-3)
4. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. <https://innostud.am/application/library/3de96771.pdf>, էջ. 71-74 [↑](#footnote-ref-4)
5. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. <https://innostud.am/application/library/3de96771.pdf>, էջ. 71-74 [↑](#footnote-ref-5)
6. Ամիրջանյան Յու. և Սահակյան Ա. “Մանկավարժություն” Երևան, 2004թ. էջ. 357-363 [↑](#footnote-ref-6)
7. Ղուկասյան Լ., Միքայելյան Լ. – Մանկավարժություն (Էջ. 65-67) [↑](#footnote-ref-7)
8. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. <https://innostud.am/application/library/3de96771.pdf>, էջ. 71-74 [↑](#footnote-ref-8)
9. Մարության Ա.Ս. Դալլաքյան Ա.Մ., Նախադպրոցական մանկավարժություն, Երևան, 2005 թ. <https://innostud.am/application/library/3de96771.pdf>, էջ. 71-74 [↑](#footnote-ref-9)